About Jaco Jacobs | Jaco Jacobs
Jaco Jacobs is op Carnarvon in die Karoo gebore. Sy eerste boek, Troetelgedrog, het in 2001 by LAPA verskyn, en sedertdien het meer as honderd boeke vir kleuters, kinders en tieners uit sy pen verskyn. Sy boeke is onder meer bekroon met die Alba Bouwerprys, die C.P. Hoogenhoutmedalje en 19 ATKV-Kinderboektoekennings. Talle van sy boeke word met groot sukses by skole voorgeskryf, en in 2014 is ’n rolprentweergawe van sy gewilde tienerboek Suurlemoen! landwyd vrygestel.
Jacobs woon in Bloemfontein saam met sy vrou, Elize, sy dogtertjies, Mia en Emma, twee honde, Pippie en Binki, en ’n baie stoute kantoorkat genaamd Lego wat sy bes probeer om Jaco uit die werk te hou.
Jaco Jacobs se webtuiste Was jy al verlief?
Annabel Allers -
Lea weet `n ou soos Philip Cronje sal nooit in haar belang stel nie. Maar dan skep haar beste vriendin vir haar `n vals profiel op Kupido.com, en kort voor lank is daar iemand wat met Lea wil gesels, Philip!
#PresiesAnders: Eksperimente en eerste soene
Zoe en Zoya is n identiese tweeling. Maar dit is waar die ooreenkoms eindig. Terwyl Zoe gedurig haar neus in n boek het en posters van die periodieke tabel teen haar kamermuur plak, is Zoya meer behep met haar voorkoms en die nuutste ou waarop sy kamtig verlief is. Wanneer Zoe n klomp seuns as proefkonyne gebruik vir haar ekspo-taak, raak dinge gekompliseer. Zoe moet net beheer kry van haarself. En beslis en absoluut totaal en al nie staan en verlief raak op haar sussie se kerel nie!
Sophia en Noah is al beste vriende vandat hulle in doeke is. In hulle matriekjaar lewe Sophia vir haar ballet en Noah spandeer meeste van sy tyd met sy kitaar. Maar hoe gaan Noah vir haar vertel hy is verlief op haar, sonder om hulle vriendskap op te foeter? En wat weet `n nerd nou van `n meisie se voete onder haar uitslaan? Wanneer Sophia `n geleentheid kry om in Londen te gaan dans, is dit dalk Noah se laaste kans.
Die vierde titel in hierdie gewilde romantiese reeks.
Dihanna Taute -
Lehandi trek saam met haar ouers van die platteland af Pretoria toe nadat haar pa `n buite-egtelike verhouding gehad het. Maar die nuwe skool is aaklig en haar droom om gewild te word sodat sy `n kêrel kan kry is by die drein af. Al is sy later bekend as Carla Pieterse se vriendin, is dit nie genoeg om Frans Bruwer se hart te verower nie. En al staan Frans se naam in harte en krulle in haar huiswerkboek, skud dit nie vir Drayke Hunter, die creepy nerd in die straat, van haar spoor af nie.
Die eerste titel in `n opwindende trilogie waarby jong tieners beslis sal aanklank vind.
Liefde is `n sprokie
Santie Nel -
`n Bundel unieke kort liefdesstories wat tienerlesers sal wegvoer na `n moderne sprokieswêreld vol aantreklike helde en romantiese heldinne. Elke verhaal is op `n bekende sprokie of feëverhaal gebaseer - maar met `n heerlike moderne kinkel.
Wian Verwey het `n crush op my
Tania Brink -
Wian Verwey het ’n crush op my. En ek is nie seker hoe ek daaroor voel nie. Elke keer as ek daaraan dink, kan ek nie help om te glimlag nie, want dit klink soos die titel van een van daardie Afrikaanse liedjies waarin als rym.
Ek het finaal besluit. Ouens is agterbakse miswurms. Net wanneer jy op jou gelukkigste saam met ’n ou is, bars die borrel. Hy cruise aan na die volgende meisie en jy voel soos ’n gek. Verwerp en verneuk en alleen. Ek is klaar met ouens. Ek gaan eendag in die berge in ’n klein huisie bly en groente plant. Iewers in die Himalajas waar daar geen mans is nie. Ek wil nooit in my lewe weer ’n man sién nie.
Nadat haar vorige ou haar verkul het, besluit Annabelle sy stel nie meer in ouens belang nie. Daar is baie ander dinge waaraan sy al haar tyd en aandag kan bestee. Soos haar spysenieringsbesigheid, haar skoolwerk en haar kleinsussie, Mila, wat nog sukkel om hulle ma se dood te verwerk. Maar dan ontmoet sy ’n blouoog-hunk wat haar laat twyfel ... Moet sy dalk weer ’n ou ’n kans gee, of gaan sy weer seerkry?
Janie Oosthuysen -
Die 4e in `n reeks van 6 boeke: Rugbyballe en bikini’s; Daar’s ’n ou in my aarbei-smoothie; My hart klop muffins; Ouens is nes ekstra bagasie; Liefde is nie tjoklits nie; Soene op ’n Suzuki.
Oukei, ek is nie `n kenner op die gebied nie, maar daar is darem `n paar dinge wat ek van soen af weet. Soos: Jou eerste soen is nie veronderstel om jou pens en pootjies binne-in `n winkelsentrum se fontein te laat beland nie.
Reza dink partykeer Murphy se Wet is spesiaal vir haar uitgedink. Daardie wet wat s? as iets verkeerd kan gaan, dan sal dit. In haar gunstelingskrywer se boeke het sulke rooigesig-oomblikke altyd romantiese gevolge, maar in die regte lewe werk dinge ongelukkig anders. In die regte lewe begin daar nie romantiese musiek speel as ?n ou jou soen nie. In die regte lewe verander ?n soen nie alle paddas in prinse nie.
Helen Brain -
`n Droomou soos Scott . . . Hoe vang jy hom?
Dit is Tamara se probleem. En dit sou geen probleem gewees het as dit nie vir Jasmin was nie. Jasmin met die designer-klere wat altyd haar sin kry. Jasmin wat net een doel voor oe het: Scott. Watter kans het ’n beginner soos Tamara teen ’n ervare flirt? Iets drasties sal moet gebeur. Soos ’n totale makeover. Ander hare, klere en houding. Hopelik is dit nog nie te laat nie. Hopelik het Scott nog nie finaal vir Jasmin geval nie. Maar is hy ooit so genuine soos hy maak? Of speel hy net met almal se gevoelens?
Soene op `n Suzuki
Skaars het Lizanne die supervatterige Gerhard Greeff afgesê en met Ryno Thiart begin uitgaan, of haar ma pers haar af om met Gerhard Kreefkloue op te maak. Daar is ook (kramp kramp kramp) haar "Engelse" niggie, Mandy, wat skielik bonatuurlik sexy geword het en al wat wéét by hul kuier. As Ma net wil besef sy wat Lizanne is, sal doodgaan as sy Ryno moet verloor. As Gerhard net wil ophou om haar te stalk. As Mandy net skielik puisies, pokke en `yersinia pestis` wil kry. As . . . as . . . as . . . Wat kan sy doen om haar lewe en haar vakansie te red?
Om Divan Louw aantreklik te noem, is soos om te sê Mount Everest is hoog of Antarktika is koud – dis wáár, maar dit vertel nie naastenby die hele storie nie. Dit sê byvoorbeeld niks van sy vierkantige ken wat hom soos ’n model in ’n parfuumadvertensie laat lyk nie. Dit sê ook niks oor die kleur van sy oë nie – geheimgroen, seepsteengroen, stoutgroen. En dit sê geheel en al niks van sy blonde hare wat parmantig orent staan en sy bruingebrande maagspiere nie...
Ek ken sy tipe: Sulke ouens dink gewoonlik hulle is die beste ding sedert die iPhone uitgevind is – en meeste van die tyd het hulle die IK en persoonlikheid van ’n brood. Beslis nie my koppie rooibos nie. Maar dalk kan ek hom gebruik om ’n paar probleme op te los...
Verskeie skrywers -
Was jy al ooit verlief op iemand? Vlinders-op-die-maag-verlief. Halsoorkopdolverlief. So verlief dat jy in die geheim vir iemand ’n liedjie op jou kitaar geskryf het... So verlief dat jy aan niks anders kon dink nie... So verlief dat jy iets baie dom aangevang het... Dan sal die romantiese stories in hierdie bundel jou hart tjoklits laat klop!
Skrywers: Anzil Kulsen, Christien Neser, Elmarie Botes, Fnie Viljoen, Nelia Engelbrecht, Solet Scheeres, Elizabeth Wasserman.
Daar`s `n ou in my aarbei-smoothie
My hart behoort aan jou, aan jou ... Die woorde draai soos `n lied in my kop. Waar kom die verleidelik swart kaartjie met die goue boodskap vandaan? Se nou dis van die sexy donkerkop, die nuwe ou in graadelf op wie al die meisies verlief is? Hoe kan ek keer dat Mia se eerste kerel ons twee se vriendskap verwoes? Dan is daar ook nog Riaan wat my lewe versuur met sy opdringerige houding. Hoe gaan ek al hierdie dinge hanteer sonder dat my kop heeltemal uithaak? Lekker ligte stories vir jong lesers – vol drama en humor en natuurlik liefde en liefdesdriehoeke.
Rugbyballe en bikini`s
Goue strande, sonbruin lywe en bikini`s. Niks gaan die vakansie op Duinebaai bederf nie, besluit Anelle. ’n Ander omgewing, ander mense, ander dinge om te doen. Ver weg van hartebreker, Pierre du Toit, en sexy Jenni Malan. Maar wat van Simone met haar uitlokkende stappie? En Johan Bekker met sy snedige aanmerkings en dreigende houding? Waarop gaan al die ontmoetings op Duinebaai uitloop? En dan is daar die rugbyheld, Martin Nel, en natuurlik wéér Jenni wat alles kom omkrap. Dis tyd vir wraak, besluit Anelle. Maar wraak smaak nie soos Smarties nie, vind sy bitter gou uit.